Футбол цIыкIур къыхах
Бахъсэн районым и школакIуэ 768-рэ хэтащ Кыщпэк къуажэм футбол цIыкIумкIэ щекIуэкIа зэхьэзэхуэм.
Районым СпортымкIэ и комитетым къызэригъэпэща зэпеуэм и мурадыр къыдэкIуэтей щIэблэр футболым дегъэхьэхынырщ, ныбжьыщIэхэм зэрадэлэжьэну унэтIыныгъэ нэхъыфIхэр яубзыхунырщ.
2002-2003 гъэхэм къалъхуахэм я деж щытекIуащ Зеикъуэ дэт курыт еджапIэ №2-м и школакIуэхэр. А къуажэ дыдэм и ещанэ курыт школым и гуп къыхэхар 2000-2001 гъэхэм къалъхуахэр зыхэта зэпеуэм япэ щыхъуащ. НыбжьыщIэхэм (1998-1999 гъ.) я деж кыщпэкдэсхэм бжьыпэр щаубыдащ.
ТекIуахэм, къыхэжаныкIахэм, ахэр зэхьэзэуэм хуэзыгъэхьэзыра тренерхэм Бахъсэн районым и спорт комитетым и щIыхь тхылъхэр иратащ.
Чылар Аринэ.
